Die Scotiasee (Engels: Scotia Sea, Spaans: Mar del Scotia) is 'n see van die Suidelike Oseaan tussen Suid-Amerika in die noordweste en Antarktika in die suidweste. Die Scotiasee is in 1932 ná die skip Scotia genoem, wat die Skotse Nasionale Antarktiese Ekspedisie van 1902–1904 onder leiding van William Speirs Bruce onderneem het. Die Scotiasee is tussen Vuurland en die Falkland-eilande in die noordweste, Suid-Georgië en die Suidelike Sandwicheilande in die ooste, die Suidelike Orkneyeilande in die suide, die Suidelike Shetlandeilande en die Antarktiese Skiereiland in die suidweste asook die Drakedeurgang in die weste geleë. Die Scotiasee grens in die suide aan die Weddellsee. Die see het 'n oppervlakte van sowat 900 000 km² en 'n maksimum diepte van 7 900 m. "Scotia Sea" (in Engels). Encyclopædia Britannica. Geargiveer vanaf die oorspronklike op 29 Junie 2019. Besoek op 23 Augustus 2017. Wikimedia Commons het meer media in die kategorie Scotiasee. Hierdie artikel is ’n saadjie. Voel vry om Wikipedia te help deur dit uit te brei.